钦定古今图书集成/明伦汇编/宫闱典/第022卷 > 顺治八年
## 钦定古今图书集成/明伦汇编/宫闱典/第022卷 > 顺治八年

《大清会典》。顺治八年二月，躬亲大政，上

圣母尊号曰、

皇太后上徽号曰、

昭圣慈寿皇太后。前期一日、遣官各一员告祭
天地。

宗庙、

社稷、内院礼部官、先于

皇太后宫、设黄案一于丹陛正中。又设黄案一于

中和殿内正中、置满洲、蒙古、汉字三体奏书于殿

中案上请

皇上出宫陞殿、阅奏书毕。内院大学士恭捧奏书前

导

上陞舆、至

皇太后宫门外。

上降舆入宫门、于丹陛上东旁立。礼部堂官传谕内

监奏请

皇太后陞座。

皇太后御宫。乐作。升座、乐止。大学士捧奏《书》于宫东旁。

侍立引礼官导

上至正中拜位立。鸣赞官奏“跪。”

上跪。大学士捧奏书于

上左跪、进

上受奏书、恭献讫、授右旁大学士跪接置案上。鸣赞

官赞宣奏书。满、汉大学士、蒙古侍读从案上捧奏书，次第宣毕，复置案上。鸣赞官奏“叩头。”

上行三跪九叩头礼毕。

上回东旁立。内监奏请

皇太后还宫、乐作。入宫、乐止。

上出、陞舆还宫。　次日早、内院礼部官赴

皇太后宫、设黄案一于丹陛正中。又设黄案一于左旁。

王以下、公以上、俱朝服于

午门内序立满洲、蒙古、汉军民公、侯、伯、都统精奇。

尼哈番副都统、满汉尚书侍郎等官、于

左翼门外序立。文武百官于

午门外两旁排立

皇太后仪仗全设于宫门前。

皇上卤簿大驾。全设于

太和殿前。内院设彩亭二座，捧置册宝校尉举亭。

册前宝后。内院礼部官导引、自内院起由

太和门中道至

太和殿前陈设。亲王以下、公以上、在彩亭后随进

于丹墀内排立。礼部官奏请

皇上礼服出宫、陞

殿阅册宝毕。校尉举亭从中门出。内院礼部官前

导

上陞舆、随彩亭后诣

皇太后宫。王以下、公以上、俱随后行。至

左翼门齐集。各官俱跪候彩亭。

驾过起立、亦随后行。至

皇太后宫门外。册宝彩亭于宫门外、停止

上降舆入宫门、于丹陛东旁立。内监奏请

皇太后陞座。

“皇太后礼服御宫。乐作。升座、乐止。”捧宝册官各一员于

彩亭内。捧册宝由中道进置左旁案上。引礼官导

上至正中拜位立。王以下、公以上在宫大门排立。民

公、侯伯都统尚书以下、副都统侍郎以上、在宫大门外两旁北向排立。班齐奏“跪。”

上率王以下诸大臣皆跪。鸿胪寺官奏“进册宝。”捧册

宝官从案上各捧册宝依次跪进。

上《左》。

上受恭献。授右旁官跪接置正中案上。鸣赞官赞宣

册，宣册官从案上捧册跪宣毕。次赞宣宝，宣宝官从案上取宝跪宣毕。捧册宝仍置案上。四女官举册宝黄案置

皇太后宫门阶上。鸣赞官奏“叩头。”乐作。

上率王以下诸大臣、行三跪九叩头礼毕。乐止行礼。

时由内接传凡在

午门外排班。众官亦随行三跪九叩头礼。鸣赞官

奏礼毕

上东旁立。内监奏请

皇太后还宫、乐作。入宫、乐止。

上陞舆还宫。诸王众官皆退。　又次日、

皇太后仪仗全。设公主王妃以下郡君、辅国公夫人、及

“民公都统、精奇尼哈番、尚书等官、《命妇以上》、俱朝服” 、齐集于

皇太后宫门外、分翼排立随从

皇太后女官先进宫内、于

皇太后前行礼。次公主王妃等、及大臣命妇皆进宫门。

内立内监奏请

皇太后陞座。

皇太后礼服御宫。乐作。升座。乐止。《四女官》引公主王妃

等、及大臣命妇前、进行六拜三跪三叩头礼毕。

皇太后入宫。命公主王妃等、及大臣命妇、俱进宫内。

赐茶毕。众皆出。是日、

皇上御

太和殿。诸王率文武百官上表行庆贺礼。颁诏天下如常仪。是年八月。大婚礼成。加上

昭圣慈寿皇太后徽号曰、

昭圣慈寿恭简皇太后前期一日、遣官告祭。并进奏书。

如常仪是日

皇上率诸王百官于

皇太后前献册宝行礼。一应仪注。俱与前同。次日、诸王

大臣于

皇上前、进“表行庆贺礼。”颁

诏“天下如常仪。” 是日、

皇太后仪仗全设。公主等先齐集于

皇太后宫随从。

皇太后女官、先于

皇太后前行礼。王妃郡主以下、郡君、辅国公夫人及民

公都统精奇尼哈番尚书等官、命妇以上、在

左翼门外齐集候

皇后出宫陞舆、由

太和殿中左门出至

左翼门。王妃等俱随后至

皇太后宫门外。

皇后降舆。率王妃等进至门内。奏请

皇太后陞座。

皇太后礼服御宫、乐作。升座、乐止。

皇后率公主王妃等前进。四女官前引。行六拜三跪。

三叩头礼毕

皇太后还宫。乐作。入宫乐止。命

皇后公主、王妃郡主等、大臣命妇进宫

赐茶毕

皇后出、乘舆还宫。王妃等及大臣命妇随至

左翼门外候

皇后进宫。众俱退。

皇太后宫“元旦、冬至朝贺仪。”

顺治八年题准元旦日

皇太后仪仗乐器全设宫前。

上具礼服陞舆。内大臣侍卫后随。

上至皇太后宫前降舆入宫。奏请

皇太后陞座。

皇太后御宫、乐作。升座、乐止。

上由中阶诣丹陛立。鸣赞官赞“行三跪九叩头礼。”内

大臣侍卫后随

上行礼。乐作。礼毕、乐止。

上还宫。次公主王妃以下、郡君、辅国公夫人都统、尚

书精奇尼哈番等官命妇以上、于

皇太后前行六拜三跪三叩头礼。乐作。礼毕、乐止。大设

筵宴宴毕

皇太后还宫。乐作。入宫。乐止。公主王妃等俱出

顺治八年题准：冬至郊：

天。次日早，

皇太后仪仗乐器全设宫前。

皇上率

皇后诣

皇太后宫、行庆贺礼毕。公主王妃以下、郡君辅国公夫

人都统、尚书、精奇尼哈番、命妇以上、赴

皇太后宫行庆贺礼。其仪俱与元旦同。

皇太后卤簿。

龙凤旗四对。用黄红青黑云段为质。上描金龙凤各一、长四尺五寸、阔五尺四寸。红油薰竹竿、长一丈四尺九寸。间缠以藤。下钉铁箍、上安金顶、饰以红缨

金节一对。朱红攒竹竿、长一丈五寸。下钉铁𨱔、上安贴金铜鹅项钩、携铜索天盘。下系红线圆绦。间挂红缨球八个。各罩绿皮帽。四角缀贴金铜铃。外用黄素纱绣五色《龙凤》为衣笼之吾杖二对。朱漆攒竹为之、长七尺。两末贴金铜箍、沥粉贴金云二段

立瓜二对。朱漆攒竹柄、贴金木瓜、立置其首、承以贴金龙头。下钉贴金铜箍、共长六尺八寸三分。瓜及龙头、长一尺六寸三分

卧瓜二对，与《立瓜》制同。但瓜卧置其首，共长七尺三分。

黄段九凤曲柄伞一把。顶径五尺。冒以黄段绣云文、垂三檐。上檐高一尺。中下檐各高八寸五分。每檐绣彩凤三带二条、各长三尺、宽二寸。上绣云文风衣二个、方一尺二寸。四角绣云文伞骨三十二根。铁竹相间、铜丝铜叶拴钉。当柄曲处、用铁心贴金龙头承伞高二尺。红油攒竹柄长丈一尺。间缠以藤。顶安贴金木葫芦。

黄段宝相花直柄伞四把，黄段为之，每檐各绣“宝相花。” 直柄、长一丈五寸。馀制同曲柄伞。红段瑞草直柄伞二把，红段为之，每檐各绣瑞草文。馀制同黄段伞。

青段九凤直柄伞二把。每檐各销金凤三。《带》及风衣、俱销金云文。馀制同黄段伞

黑段九凤直柄伞二把。制同青段伞

红方伞二把。红素段为之。顶方五尺、垂三檐。馀制同青段伞

黄段龙凤扇二把。高二尺三寸、阔二尺四寸。边阔五寸。面绣龙凤。背销金团龙。挟口两面贴青绿片金六块。红油合竹，柄长一丈九寸。下钉黄铜箍

红段龙凤扇二把。制同黄龙凤扇

金黄段素扇二把。制同黄龙凤扇

红段鸾凤扇二把。高二尺三寸。阔一尺九寸。面红段绣鸾凤。边白段绣雉尾。背青段销金火焰云文。黑油合竹柄。制与龙凤扇同

拂子一对。用红马尾为之、泥金桦木柄、长二尺六寸八分。两末钉、钑金凤头尾

金炉一对。以朱红漆竿举之。两末、雕贴金凤头尾。竿首钉镀金钩

金瓶一对

金香盒一对

金唾壶一个

金盆一面。已上俱赤金质、钑龙凤山水、云珠、火焰、莲瓣、花草。嵌珊瑚、青金松子等石

马杌一座。高一尺四寸五分、方一尺八寸五分。面厚一寸三分。木质朱漆彩画金云凤、钑花云金叶装钉

金交椅一把。面阔二尺二寸。进深一尺。后高三尺。前高一尺七寸五分。木质埽金罩，漆钑龙凤。金叶装钉，穿以黄线匾绦，四垂黄线流苏。织金黄绮褡裆

金脚踏一个。阔一尺八寸、深九寸五分、高四寸二分。木质、埽金罩、漆钑花、金叶装钉。织金黄绮踏褥

凤辇一乘。柱高三尺六寸。面阔五尺二寸。进深五尺二寸。顶高一尺。方五尺七寸。座高一尺八

寸，面阔六尺五寸，进深六尺四寸。周围栏柱，绦环雕花卉，朱漆贴金饰。中设宝座，下有仙桥座，穿以藤窗，槅穿以石。青线顶。衣用黄结罗为之，销金凤沥水二层。黄段里衣，外垂朱帘。直杆四根，各长二丈；内扛四根，各长八尺；外扛八根，各长五尺六寸；短扛四根，各长四尺二寸：俱朱漆赤金顶，钑凤文，嵌青金珊瑚、松子等石扛。末装金凤头尾事件全。

“红油凳四条。” 《拓叉》二件。

黄布幰衣、油绸雨衣、各一件

凤舆一乘。面阔三尺一寸五分，进深四尺九寸五分。柱高三尺三寸二分。门阔二尺一寸，高二尺八寸。顶阔三尺九寸五分，进深五尺七寸五分。顶楼六瓣，每瓣阔一尺五寸，共高一尺二寸。辕长一丈七尺五寸，轮高五尺。俱施黄油，彩画金龙凤，赤金顶镀金叶片装钉。黄素绫衣，上销金龙凤沥水二层。

黄布幰衣、油绸雨衣、黄毡顶、各一件

仪舆二乘。面阔三尺二寸，进深四尺九寸。柱高三尺四寸。顶阔三尺五寸，进深五尺二寸，高九寸。辕长一丈七尺五寸，轮高四尺八寸。俱施黄油赤金。顶镀金叶片装钉，黄云段。车衣重檐沥水红绸里。

黄布幰衣、油绸雨衣、黄毡顶、各一件

大仪轿一乘，面阔二尺九寸，进深四尺、高四尺八寸。顶阔三尺五寸，进深四尺六寸。顶楼八瓣，每瓣面阔一尺、高一尺五寸。俱施黄油贴金云龙凤绦环，嵌五色宝石。黄绫衣，上销金龙凤沥水二层。直竿二根，各长一丈七尺五寸；横竿二根，各长九尺三寸；短扛四根，各长二尺八寸；肩扛八根，各长五尺八寸；撑竿二根、各长二尺六寸。俱朱漆。轿顶饰金凤十二。金顶钑海马文、嵌青、红蓝三色宝石。轿扛装镀金铜凤头尾事件全。

黄布幰衣、油绸雨衣、黄毡顶、各一件

皇太后册宝、

皇太后玉册，每页长八寸一分，宽三寸七分、厚二分七

釐。连以黄线匾绦，上下二页，面刻“升降龙文” ，册文填青。

徽号填金。

金册，每页长七寸二分，宽三寸一分。连以枢纽，面钑升降龙文。馀制同。

玉宝交龙钮，钮高二寸六分，台高一寸八分，共高四寸四分。面方四寸四分，镌满、汉文。

皇太后册宝箱架、雕钑、彩画龙凤文。馀制与

皇帝同。

顺治十一年

《大清会典》：“顺治十一年，大婚礼成，加上。”

昭圣慈寿恭简皇太后徽号曰、

昭圣慈寿恭简安懿皇太后一应仪注。俱与八年同。

顺治十三年

《大清会典》。顺治十三年册封

皇贵妃加上：

昭圣慈寿恭简安懿皇太后徽号曰、

昭圣慈寿恭简安懿章庆皇太后一应仪注。俱与前同。

顺治十四年

《大清会典》。顺治十四年题准

皇太后圣旦。是日、

皇太后仪仗乐器、全设于

慈宁宫前。

上具礼服乘舆。率内大臣侍卫、内院礼部官、至
皇太后宫门降舆入宫。奏请

皇太后陞座。

皇太后具礼服御宫、作乐。升座。乐止。

皇上由中阶诣丹陛上立。内大臣大学士在门内立。

侍卫学士等在门外立。鸣赞官赞“行三跪九叩头礼。” 作乐。礼毕、乐止。

上出还宫。次公主王妃以下、都统、尚书、精奇尼哈番

命妇以上俱赴

皇太后前行六拜三跪三叩头礼、作乐。礼毕。乐止。大设

筵宴宴毕

皇太后还宫。作乐入宫。乐止。众皆出